# 2018-10-15 2018 m. rugpjūčio mėn. padidėjo ES vidutinė didmeninė vištienos skerdenų kaina

Vidutinė didmeninė vištienos skerdenų (A kokybės klasės ,,65 proc. viščiukas‘‘) pardavimo kaina ES 2018 m. rugpjūčio mėn. sudarė 190,00 EUR/100 kg, t. y. buvo 0,6 proc. didesnė nei šių metų liepos mėn. (188,91 EUR/100 kg) ir 3,8 proc. didesnė nei praėjusių metų rugpjūčio mėn. (183,11 EUR/100 kg). Mažiausia vidutinė didmeninė vištienos skerdenų pardavimo kaina ES buvo Airijoje (97,26 EUR/100 kg). Brangiausiai vištienos skerdena kovo mėn. kainavo Vokietijoje (277,61 EUR/100 kg), Suomijoje (271,29 EUR/100 kg), Kipre (250,88 EUR/100 kg) ir Švedijoje (250,33 EUR/100 kg). Lenkijos skerdenų vidutinė didmeninė kaina analizuojamu laikotarpiu sudarė 142,23 EUR/100 kg, t. y. buvo 1,2 proc. didesnė nei šių metų liepos mėn. (140,49 EUR/100 kg) ir 8,7 proc. didesnė nei praėjusių metų rugpjūčio mėn. 130,90 EUR/100 kg.  
Latvijoje vištienos skerdenų didmeninė pardavimo kaina 2018 m. rugpjūčio mėn. sudarė 171,95 EUR/100 kg, ir buvo 0,60 proc. mažesnė, palyginti su šių metų liepos mėn. (172,99 EUR/100 kg).  
Vištienos skerdenų vidutinė didmeninė kaina Lietuvoje 2018 m. rugpjūčio mėn. sudarė 157,53 EUR/100 kg ir ji buvo 0,6 proc. mažesnė nei šių metų gegužės mėn. ir 9,3 proc. didesnė nei praėjusių metų birželio mėn. (144,17 EUR/100 kg).

Šaltinis: EK  
Parengė: D. Špokaitė, tel. (8 37) 39 78 02